Narva linnas oli vabariigi aastapäeval riigilippudega kehvasti, see puudus isegi riigiasutustel ning linnavolikogu hoonel.    Narva hoonetest veerandil oli täna lipp väljas, keskväljakul  oli see olemas vaid linnavalitsuse peahoonel ja piiripunktis. Ülejäänud kolm väljaku servadesse jäävat hoonel, sealhulgas ka linnavolikogul riigilipp puudus.    Lippudest pea lage oli ka vanalinna ala. Silma paistsid vaid üksikud trikoloorid. Samuti tundus, justkui kõik kasiinod olid omavahel kokku leppinud, et nende hoonetel lippe pole.    Negatiivselt paistsid silma ka riigiasutused, nii puudus lipp Kerese keskusel, kus asub kodakondsus- ja migratsiooniamet. Trikoloori polnud ka selle  kõrval asuval maksu- ja tolliameti Narva büroo ning Krediidipanga hoonel. Kerese tänaval asuva Honda keskuse ees oli küll mitu mastitäit firmalippe, kuid riigilippu ei kusagil.    Kõige korralikumad olid riigilipu väljapanekul haridusasutusel, silma ei hakanud ühtegi ilma liputa kooli või lasteaeda.